Αν δεν μπορείτε να δείτε το περιεχόμενο αυτού του email πατήστε ΕΔΩ.

Κάθε εβδομάδα θα σας ενημερώνουμε για τις παρουσιάσεις βιβλίων, συζητήσεις, εκδηλώσεις, αφιερώματα σε συγγραφείς και άλλες δράσεις. Ανοίξτε τις ατζέντες σας και σημειώστε. Συναντήστε τους συγγραφείς μας και συμμετέχετε στις συζητήσεις με τις ερωτήσεις σας.

| ΣΟΦΙΑ ΝΙΚΟΛΑΪΔΟΥ Δικά μας παιδιά Δυο γενιές και γκρεμός ανάμεσα. Θα έρθει η στιγμή να δώσουν το χέρι; Παρουσίαση βιβλίου Δευτέρα 25 Νοεμβρίου 2024, στις 6 μ.μ., στην αίθουσα του Πολιτιστικού Συλλόγου Νέου Μυλοτόπου «Οι Καππαδόκες» (Νέος Μυλότοπος Γιαννιτσών) Για τη βία ανηλίκων και τον σχολικό εκφοβισμό θα μιλήσει ο αρμόδιος αξιωματικός του Τμήματος Ασφάλειας Πέλλας. Η συγγραφέας θα παρουσιάσει το σύμπαν του νέου της βιβλίου, θα απαντήσει σε ερωτήσεις του κοινού και θα υπογράψει αντίτυπα. Μια ιστορία για ένα ραπ συγκρότημα, για τα όνειρα που παίρνουν εκδίκηση, για τα παιδιά που έσωσε η μουσική. ΔΙΟΡΓΑΝΩΣΗ Βιβλιοπωλείο ΠΑΠΥΡΟΣ Πολιτιστικός Σύλλογος Νέου Μυλοτόπου «Οι Καππαδόκες» Εκδόσεις ΜΕΤΑΙΧΜΙΟ
| ΔΗΜΗΤΡΗΣ ΧΑΣΑΠΗΣ Γυναίκες μαθηματικοί στο περιθώριο της Ιστορίας 35 πορτρέτα γυναικών που άλλαξαν την επιστήμη από την αρχαιότητα στο σήμερα Παρουσίαση βιβλίου Τρίτη 26 Νοεμβρίου 2024, στις 7 μ.μ., στο βιβλιοπωλείο ΚΩΝΣΤΑΝΤΙΝΙΔΗΣ (Μητροπόλεως 92, Θεσσαλονίκη) Θα μιλήσουν η Κατερίνα Καλφοπούλου, μαθηματικός και συγγραφέας, και η Ιωάννα-Ίρις Παπαδοπούλου, δρ μαθηματικός, καθηγήτρια Μέσης Εκπαίδευσης, Γενική Γραμματέας του Παραρτήματος Κεντρικής Μακεδονίας της Ελληνικής Μαθηματικής Εταιρείας. Συντονίζει η Ρία Καλφακάκου, Καθηγήτρια στο Αριστοτέλειο Πανεπιστήμιο Θεσσαλονίκης. Ο Δημήτρης Χασάπης θα απαντήσει σε ερωτήσεις του κοινού και θα υπογράψει αντίτυπα του βιβλίου του. Πορτρέτα γυναικών μαθηματικών στο περιθώριο της Ιστορίας, που αποτυπώνουν τη συμβολή τους στην εξέλιξη και την πρόοδο της επιστήμης.
| ΜΙΝΩΣ ΕΥΣΤΑΘΙΑΔΗΣ Σου γράφω από την κοιλιά του κτήνους 1981, Βαυαρία. Ένα δεκάχρονο κορίτσι εξαφανίζεται κοντά σε μια λίμνη. 2006, Μόναχο. Μια γυναίκα βρίσκεται δολοφονημένη στο πολυτελές ρετιρέ της. Ένα σύγχρονο true crime που δεν θα μας αφήσει να το αφήσουμε. Παρουσίαση βιβλίου Τρίτη 26 Νοεμβρίου 2024, στις 8:30 μ.μ., στο βιβλιοπωλείο Πίξελbooks (Κανακάρη 185, Πάτρα) Θα μιλήσει η δημοσιογράφος Κρίστυ Κουνινιώτη. Ο Μίνως Ευσταθιάδης θα απαντήσει σε ερωτήσεις του κοινού και θα υπογράψει αντίτυπα του βιβλίου του.
| ΜΑΡΙΑ ΦΡΑΓΚΟΥΔΑΚΗ Πάμε να πιάσουμε ουρανό Ένα τρυφερό βιβλίο με ποιήματα για να σιγοτραγουδήσετε στο παιδί σας Συζήτηση με αφορμή το βιβλίο Τετάρτη 27 Νοεμβρίου 2024, στις 6:30 μ.μ., στο WHEN Hub (Σωκράτους 29, Αθήνα) Η Μαρία Φραγκουδάκη, εικαστικός, στιχουργός και συγγραφέας παιδικών βιβλίων, η Ελένη Ανδρεάδη, συγγραφέας, Διευθύντρια Αειφορίας, ιδρύτρια της ΜΚΟ «Πράκτορες του Πλανήτη», η Στέλλα Κάσδαγλη, δημοσιογράφος, συγγραφέας, μεταφράστρια και ιδρύτρια του μη κερδοσκοπικού οργανισμού Women On Top, η Χριστίνα Μακρή, δασκάλα, συγγραφέας παιδικών βιβλίων, η Φωτεινή Τίκκου, εικονογράφος του βιβλίου και η Άννα Φαφαλιού, εικαστικός-εκπαιδευτικός, σας προσκαλούν σε μια συζήτηση για το ποιες είναι οι «μητέρες» της ζωής μας, πώς η κοινή εμπειρία της μητρότητας γίνεται δύναμη και αλληλεγγύη, πώς μπορούμε να αγκαλιάσουμε, ατομικά και συλλογικά, τα αντιφατικά συναισθήματα και τις προκλήσεις της γονεϊκότητας και τι ρόλο παίζουν τα έμφυλα πρότυπα στον τρόπο με τον οποίο αντιλαμβανόμαστε σήμερα τις οικογένειες, τον ρόλο μας και τον εαυτό μας. ΕΙΣΟΔΟΣ ΕΛΕΥΘΕΡΗ
| ΔΗΜΗΤΡΗΣ ΣΤΕΦΑΝΑΚΗΣ Πάντα η Αλεξάνδρεια Η φωτεινή αίσθηση της ζωής σ’ έναν κόσμο που βυθίζεται και χάνεται Παρουσίαση βιβλίου Τετάρτη 27 Νοεμβρίου 2024, στις 7:30 μ.μ., στο IANOS Café (Σταδίου 24, Αθήνα) Με τον συγγραφέα συνομιλεί η δημοσιογράφος Εριφύλη Μαρωνίτη. Παρεμβαίνουν και διαβάζουν οι ηθοποιοί Περικλής Λιανός, Δημήτρης Φραγκιόγλου και Όλγα Νικολαΐδου. Μουσική επιμέλεια: Νικήτας Βοστάνης Τραγούδι: Θέλμα Καραγιάννη Πιάνο: Νίκη Γκουντούμη Ούτι: Απόστολος Βαλσαμάς Ο Δημήτρης Στεφανάκης θα απαντήσει σε ερωτήσεις του κοινού και θα υπογράψει αντίτυπα του βιβλίου του.
| ΠΕΤΡΟΣ ΤΑΤΣΟΠΟΥΛΟΣ Το παιδί του διαβόλου Τα πράγματα με το όνομά τους Παρουσίαση βιβλίου Τετάρτη 27 Νοεμβρίου 2024, στις 7:30 μ.μ., στο café-βιβλιοπωλείο BOOKING HILL (Αγ. Βαρβάρας 66, Δάφνη) Ο συγγραφέας θα μιλήσει για το νέο βιβλίο του, θα απαντήσει σε ερωτήσεις του κοινού και θα υπογράψει αντίτυπα. Ο Πέτρος Τατσόπουλος, δεκαοκτώ χρόνια μετά τη γλυκόπικρη Καλοσύνη των ξένων, επανέρχεται με μια αυτοβιογραφική αφήγηση υψηλής έντασης και με την ανυποχώρητη πρόθεση να πει τα πράγματα με το όνομά τους.
| ΚΑΛΗ ΔΟΞΙΑΔΗ Μια ιστορία μόνο Μερικά μυστικά Η ιστορία μιας γυναίκας. Τα μυστικά ενός τόπου. Το τέλος μιας τριλογίας. Η Ανθή Βελισσάρη δίνει απαντήσεις στα αινίγματα του παρελθόντος. Παρουσίαση βιβλίου Παρασκευή 29 Νοεμβρίου 2024, στις 7:30 μ.μ., στην Ιατροχειρουργική Εταιρία Κέρκυρας (Σκαραμαγκά 4) Θα μιλήσουν η δικηγόρος Τατιάνα Ζερβοπούλου και ο Βασίλης Λέτσιος, Αναπληρωτής Καθηγητής του Τμήματος Ξένων Γλωσσών, Μετάφρασης και Διερμηνείας του Ιονίου Πανεπιστημίου. Η Καλή Δοξιάδη θα απαντήσει σε ερωτήσεις του κοινού και θα υπογράψει αντίτυπα του βιβλίου της. Με τη συνεργασία του βιβλιοπωλείου ΠΛΟΥΣ Η ολοκλήρωση της τριλογίας «Μια ιστορία μόνο» της Καλής Δοξιάδη, που σκιαγραφεί μια πανοραμική εικόνα του ελληνισμού από τον 19ο αιώνα μέχρι σήμερα.
| ΚΥΡΙΑΚΟΣ ΧΑΡΙΤΟΣ Το μεταξένιο Ένα ποιητικό παραμύθι για την επουλωτική δύναμη της αγάπης Εκδήλωση για παιδιά Σάββατο 30 Νοεμβρίου 2024, στις 12 το μεσημέρι, στο βιβλιοπωλείο Ο ΓΑΤΟΣ ΜΑΟΥΡΙΤΣΙΟ (Ευτυχίδου 6-8, Αθήνα) Ποιο είναι το Μεταξένιο; Από τι είναι φτιαγμένο; Θα καταφέρει να φτάσει στη γιορτή του Βασιλιά; Ελάτε να παίξουμε, να τεστάρουμε τις γνώσεις μας, να γνωρίσουμε το Μεταξένιο, να δούμε να ζωντανεύει η φανταστική του ιστορία και με αγάπη και φαντασία να του φτιάξουμε μια νέα φορεσιά! ΜΗΝ ΤΟ ΧΑΣΕΤΕ Για παιδιά από 5 ετών ΕΙΣΟΔΟΣ ΕΛΕΥΘΕΡΗ
| ΜΑΡΙΟΣ ΜΑΖΑΡΗΣ Το κλειδί των Χριστουγέννων Τι σχέση έχουν ένα κλειδί και ένα ρολόι με το πραγματικό νόημα των Χριστουγέννων; Γιορτινή εκδήλωση για παιδιά Σάββατο 30 Νοεμβρίου 2024, στις 12 το μεσημέρι, στο βιβλιοπωλείο Children’s books and more (Κισσάβου 14, Βριλήσσια) Ο Μάριος Μάζαρης σάς περιμένει να ανακαλύψουμε όλοι μαζί παρέα τι συμβαίνει σε μια μικρή πόλη την παραμονή των Χριστουγέννων, όταν το μεγάλο ρολόι σταματήσει. Μια μαγική ιστορία που μπορεί να μην είναι τόσο μαγική όσο καθημερινή και μιλάει για τις ζωές όλων και τη σχέση τους με τον χρόνο. Ελάτε να παγώσουμε τον χρόνο μ’ αγκαλιές! ΜΗΝ ΤΟ ΧΑΣΕΤΕ! Για παιδιά από 5 ετών ΕΙΣΟΔΟΣ ΕΛΕΥΘΕΡΗ
| ΔΕΣΠΟΙΝΑ ΚΟΚΚΙΔΟΥ Το φαφούτικο Έχεις αποφασίσει τι θα κάνεις με το επόμενό σου δόντι που θα πέσει; Διαπολιτισμικό εργαστήριο για παιδιά Σάββατο 30 Νοεμβρίου 2024, στις 12 το μεσημέρι, στο βιβλιοπωλείο ΠΑΠΟΥΤΣΩΜΕΝΟΣ ΛΥΚΟΣ (Καγιαμπή 3), στο Ηράκλειο Κρήτης Μια ιστορία για το τι κάνουν τα δόντια που βγάζουν τα παιδιά σε διάφορες χώρες του κόσμου, αλλά ταυτόχρονα και ένα μάθημα για τη διαφορετικότητα και για την ελευθερία βούλησης και επιλογής… Η Δέσποινα Κοκκίδου περιμένει όλους μας, μικρούς και μεγάλους, για να παίξουμε, να προβληματιστούμε και να δημιουργήσουμε παρέα τα δικά μας έθιμα για τα δικά μας σώματα. Για παιδιά από 5 ετών Ο αριθμός των θέσεων είναι περιορισμένος. Απαραίτητη η δήλωση συμμετοχής στο τηλέφωνο 2810 220140.
| ΔΗΜΗΤΡΗΣ ΣΤΕΦΑΝΑΚΗΣ Πάντα η Αλεξάνδρεια Η φωτεινή αίσθηση της ζωής σ’ έναν κόσμο που βυθίζεται και χάνεται Παρουσίαση βιβλίου Δευτέρα 2 Δεκεμβρίου 2024, στις 7 μ.μ., στο βιβλιοπωλείο DISCOVER (Βούρβαχη 3, Πάτρα) Θα μιλήσουν οι δημοσιογράφοι Κρίστυ Κουνινιώτη και Ελευθερία Μακρυγένη. Ο Δημήτρης Στεφανάκης θα απαντήσει σε ερωτήσεις του κοινού και θα υπογράψει αντίτυπα του βιβλίου του. Η πολυαναμενόμενη συνέχεια του μπεστ σέλερ Μέρες Αλεξάνδρειας από τον βραβευμένο και πολυμεταφρασμένο Δημήτρη Στεφανάκη.
| ΓΙΩΤΑ ΚΟΥΓΙΑΛΗ Κλεφτά επιστρέφουν Ένα στοιχειωμένο αρχοντικό που περιβάλλεται από μυστήριο για πάνω από έναν αιώνα. Μια μυθιστορηματική εξερεύνηση ενός πραγματικού αστικού θρύλου. Παρουσίαση βιβλίου Τρίτη 3 Δεκεμβρίου 2024, στις 7:30 μ.μ., στο IANOS Café (Σταδίου 24, Αθήνα) Θα μιλήσουν η συγγραφέας του βιβλίου και ο Επίκουρος Καθηγητής Αστικής Λαογραφίας στο ΕΚΠΑ Γιώργος Κούζας. Συντονίζει ο συγγραφέας και δημοσιογράφος Θεοδόσης Μίχος. Η Γιώτα Κούγιαλη θα απαντήσει σε ερωτήσεις του κοινού και θα υπογράψει αντίτυπα του βιβλίου της.
| CLARE POOLEY Πώς να μεγαλώσετε χωρίς αξιοπρέπεια Όταν η ηλικία σε κάνει αόρατο, είναι πιο εύκολο να κρατήσεις τα μυστικά σου κρυφά. Αρκεί να μη σε προλάβει το παρελθόν. Παρουσίαση βιβλίου και γνωριμία με τη Βρετανίδα συγγραφέα Τετάρτη 4 Δεκεμβρίου 2024, στις 8:30 μ.μ., στο Public Café Συντάγματος Η Clare Pooley συνομιλεί με τη δημοσιογράφο Ελιάνα Χρυσικοπούλου για το νέο της μυθιστόρημα ΠΩΣ ΝΑ ΜΕΓΑΛΩΣΕΤΕ ΧΩΡΙΣ ΑΞΙΟΠΡΕΠΕΙΑ ένα αισιόδοξο βιβλίο, τρυφερό και ξεκαρδιστικό, με αξιολάτρευτους χαρακτήρες, που μας θυμίζει γιατί χρειαζόμαστε ο ένας τον άλλον. Ένα μυθιστόρημα που μοιάζει να μιλάει για ηλικιωμένους, τους οποίους όλοι έχουμε μάθει να ξεχνάμε, αλλά στην πραγματικότητα μιλάει για πολλά περισσότερα την αγάπη, το έγκλημα, τη φιλία, τα λάθη και τη ζωή μας μετά από αυτά.
Με σαρκαστική διάθεση και αρκετές δόσεις χιούμορ, η ακαταμάχητη Clare Pooley θέτει στο προσκήνιο μια ετερόκλιτη ομάδα ανθρώπων για να καταρρίψει παγιωμένα στερεότυπα, δείχνοντάς μας παράλληλα τον δρόμο ώστε να φέρουμε στην επιφάνεια με λυτρωτικό τρόπο την αλήθεια μας και τα ενδόμυχα συναισθήματά μας. Η εκδήλωση θα πραγματοποιηθεί στα αγγλικά με διαδοχική διερμηνεία από τη μεταφράστρια του βιβλίου Βούλα Αυγουστίνου. Στο τέλος της εκδήλωσης η συγγραφέας θα υπογράψει αντίτυπα των βιβλίων της. ΔΙΟΡΓΑΝΩΣΗ ΜΕΤΑΙΧΜΙΟ / Public
| ΑΡΗΣ ΑΛΕΞΑΝΔΡΗΣ Τρία επί ψυχής Όλοι έχουν έναν καλό λόγο να αποφύγουν την αλήθεια. Παρουσίαση βιβλίου Τετάρτη 4 Δεκεμβρίου 2024, στις 7 μ.μ., στον Ευριπίδη στη Στοά (Ανδρέα Παπανδρέου 11, Χαλάνδρι) Με τον Άρη Αλεξανδρή συζητά η υπεύθυνη ελληνικής πεζογραφίας στις εκδόσεις ΜΕΤΑΙΧΜΙΟ Ελένη Μπούρα. Ο συγγραφέας θα απαντήσει σε ερωτήσεις του κοινού και θα υπογράψει αντίτυπα του βιβλίου του. Mια ιστορία για τους ανοιχτούς λογαριασμούς με το παρελθόν, για τις μεταμορφώσεις των ανθρώπων, για τους μύθους που πλάθουν για να επιβιώσουν.
| ΜΑΡΙΟΣ ΜΑΖΑΡΗΣ Το κλειδί των Χριστουγέννων Τι σχέση έχουν ένα κλειδί και ένα ρολόι με το πραγματικό νόημα των Χριστουγέννων; Γιορτινή εκδήλωση για παιδιά Παρασκευή 6 Δεκεμβρίου 2024, στις 6:30 μ.μ., στο βιβλιοπωλείο Ο ΓΑΤΟΣ ΜΑΟΥΡΙΤΣΙΟ (Ευτυχίδου 6-8, Αθήνα) Ο Μάριος Μάζαρης σάς περιμένει να ανακαλύψουμε όλοι μαζί παρέα τι συμβαίνει σε μια μικρή πόλη την παραμονή των Χριστουγέννων, όταν το μεγάλο ρολόι σταματήσει. Μια μαγική ιστορία που μπορεί να μην είναι τόσο μαγική όσο καθημερινή και μιλάει για τις ζωές όλων και τη σχέση τους με τον χρόνο. Ελάτε να παγώσουμε τον χρόνο μ’ αγκαλιές! ΜΗΝ ΤΟ ΧΑΣΕΤΕ! Για παιδιά από 5 ετών ΕΙΣΟΔΟΣ ΕΛΕΥΘΕΡΗ
| ΚΑΡΟΛΟΣ ΝΤΙΚΕΝΣ Χριστουγεννιάτικη Ιστορία Γιορτινή εκδήλωση για παιδιά Σάββατο 7 Δεκεμβρίου 2024, στις 11 το πρωί, στην Κεντρική Δημοτική Βιβλιοθήκη Αγίας Παρασκευής (Αλέκου Κοντόπουλου 13) Ο πιο διάσημος τσιγκούνης της παγκόσμιας λογοτεχνίας μαθαίνει τα πραγματικά δώρα των Χριστουγέννων και την αξία της αγάπης. Στο τέλος τα παιδιά προσφέρουν ένα δώρο αγάπης το ένα στο άλλο με ένα κουδουνάκι που θα τους θυμίζει το βαθύτερο νόημα του βιβλίου.
Την εκδήλωση εμψυχώνει η συντονίστρια εκπαιδευτικών προγραμμάτων της Athens Comics Library Βασιλεία Βαξεβάνη. ΜΗΝ ΤΟ ΧΑΣΕΤΕ Για παιδιά από 4 ετών Η είσοδος είναι δωρεάν και γίνεται με την επίδειξη της κάρτας μέλους της Βιβλιοθήκης. Απαιτείται τηλεφωνική κράτηση τρεις ημέρες πριν από την εκδήλωση. Θα τηρηθεί σειρά προτεραιότητας. Περισσότερες πληροφορίες θα βρείτε ΕΔΩ.
| «Ποίηση στα μέτρα μας» Εκπαιδευτικό πρόγραμμα για παιδιά Σάββατο 7 Δεκεμβρίου 2024, στις 12:30 το μεσημέρι, στη Δανειστική Βιβλιοθήκη «Καίτη Λασκαρίδη» (Κουντουριώτου 173, Πειραιάς) Στο σχολείο απαγγέλλουμε συχνά ποιήματα, αλλά πόσο συχνά αφήνουμε τα ποιήματα να μας «μιλήσουν» με πολλούς διαφορετικούς τρόπους, να μας μάθουν νέα παιχνίδια, να μας κάνουν να γελάσουμε και να μας εμπνεύσουν να πειραματιστούμε με τη γλώσσα, τον νου, τα χέρια και τον ρυθμό;
Με οδηγό τα γλωσσικά παιχνίδια, το χιούμορ, το σώμα και τα βιβλία Για φαντάσου του Κυριάκου Χαρίτου, Πάμε να πιάσουμε ουρανό της Μαρίας Φραγκουδάκη και Ο γύρος του χρόνου με ποιήματα σε ανθολόγηση της Μαριγώς Αλεξοπούλου, τα παιδιά επεξεργάζονται συναισθήματα, αναγνωρίζουν στίχους, στροφές και… αντιστροφές, «χρωματίζουν» εποχές και περιηγούνται σε φανταστικές διαδρομές. Σχεδιασμός: Καλλιόπη Κουτρουμπή, μουσειολόγος-μουσειοπαιδαγωγός Με τη συνεργασία του βιβλιοπωλείου MATURA – ΜΑΡΙΟΛΗΣ ΠΑΝΑΓΙΩΤΗΣ ΜΗΝ ΤΟ ΧΑΣΕΤΕ! Για παιδιά από 9 ετών Ο αριθμός των θέσεων είναι περιορισμένος. Απαραίτητη η δήλωση συμμετοχής ΕΔΩ.
| ΑΛΚΗ ΖΕΗ Κοντά στις ράγιες Graphic Novel Το µυθιστόρηµα της Άλκης Ζέη διασκευάζεται σε graphic novel από τις δημιουργούς κόμικς Γεωργία Ζάχαρη και Στέλλα Στεργίου Ένα δεκάχρονο κορίτσι περιμένει με λαχτάρα και ενθουσιασμό τη μεγάλη αλλαγή που χτυπάει την πόρτα της. Εργαστήριο εικονογράφησης για παιδιά Σάββατο 7 Δεκεμβρίου 2024, στις 6 μ.μ., στη Δημοτική Βιβλιοθήκη Νέας Σμύρνης (Αϊδινίου 28) Η Σάσα, η πρωταγωνίστρια του βιβλίου, είναι μοναχοκόρη. Περνάει ώρες να κοιτάει τις ράγιες που πάνε πέρα, μακριά, στην Πετρούπολη. Βαριέται τόσο, που στο σπίτι η βασική της παρέα είναι… η αντανάκλασή της. Σύντομα όμως όλα αυτά αλλάζουν, και η Σάσα κάνει φίλες και φίλους έξυπνους, ενδιαφέροντες και μοναδικούς, κάποιους που της μοιάζουν και κάποιους όχι τόσο.
Η δημιουργός κόμικ Γεωργία Ζάχαρη μας περιμένει για να ζωγραφίσουμε τους φίλους και τις φίλες μας, για να ζωγραφίσουμε με τους φίλους και τις φίλες μας, να συζητήσουμε τι αγαπάμε πιο πολύ πάνω τους, αλλά και να κάνουμε παρεΐστικα κόμικς συνεργατικά! Με τη συνεργασία του βιβλιοπωλείου ΚΟΥΚΙΔΑ ΜΗΝ ΤΟ ΧΑΣΕΤΕ! Για παιδιά από 7 ετών
| ΜΙΝΩΣ ΕΥΣΤΑΘΙΑΔΗΣ Σου γράφω από την κοιλιά του κτήνους 1981, Βαυαρία. Ένα δεκάχρονο κορίτσι εξαφανίζεται κοντά σε μια λίμνη. 2006, Μόναχο. Μια γυναίκα βρίσκεται δολοφονημένη στο πολυτελές ρετιρέ της. Ένα σύγχρονο true crime που δεν θα μας αφήσει να το αφήσουμε. Παρουσίαση βιβλίου Σάββατο 7 Δεκεμβρίου 2024, στις 8 μ.μ., στο βιβλιοπωλείο ADAGIO II (Νότη Μπότσαρη 10, Ναύπακτος) Θα μιλήσει η συγγραφέας Τζέμη Τασάκου. Ο Μίνως Ευσταθιάδης θα απαντήσει σε ερωτήσεις του κοινού και θα υπογράψει αντίτυπα του βιβλίου του.
| ΜΑΡΙΟΣ ΜΑΖΑΡΗΣ Το κλειδί των Χριστουγέννων Τι σχέση έχουν ένα κλειδί και ένα ρολόι με το πραγματικό νόημα των Χριστουγέννων; Γιορτινή εκδήλωση για παιδιά Κυριακή 8 Δεκεμβρίου 2024, στις 12 το μεσημέρι, στο βιβλιοπωλείο KOUKOUBOOK (Αγνώστου Στρατιώτου 34, Καλλιθέα) Ο Μάριος Μάζαρης σάς περιμένει να ανακαλύψουμε όλοι μαζί παρέα τι συμβαίνει σε μια μικρή πόλη την παραμονή των Χριστουγέννων, όταν το μεγάλο ρολόι σταματήσει. Μια μαγική ιστορία που μπορεί να μην είναι τόσο μαγική όσο καθημερινή και μιλάει για τις ζωές όλων και τη σχέση τους με τον χρόνο. Ελάτε να παγώσουμε τον χρόνο μ’ αγκαλιές! ΜΗΝ ΤΟ ΧΑΣΕΤΕ! Για παιδιά από 5 ετών ΕΙΣΟΔΟΣ ΕΛΕΥΘΕΡΗ

Εάν επιθυμείτε να διαγραφείτε από τις λίστες παραληπτών πατήστε .